paragraph_text: Notafilija se od numizmatike počela odvajati sedamdesetih godina 20. stoljeća. Osoba koja je najviše pridonijela polju notafilije je Albert Pick koji je izradio neke od prvih kataloga novčanica i objasnio svrhu notafilije. Zahvaljujući tim katalozima sada je moguće identificirati većinu novčanica jer svaka ima svoj kataloški broj. Tako, naprimjer, novčanica 200 HRK iz 1993. ima oznaku Croatia P-33.